rlitschk/wikidir huggingface dataset:
De Waag (lat. Libra, astronoomsch Teken ♎) is een vun de modernen 88 Steernbiller un is op de Ekliptik to finnen. Dormit tellt de Waag to de Deerkreisbiller. De Waag is en Steernbild twüschen den Skorpion un de Jumfer. Blots twee vun ehr Steerns sünd heller as de 3. Gröttenklass, wat dat Steernbild ’n beten weniger opfällig maakt as de annern Deerkreisbiller. Liekers is de Waag mit Free Oog to sehn. De Positschoon vun de Waag is op de Ekliptik, so dat de Sünn, de Maand un de Planeten dör dat Steernbild dörlopen dörtehn künnt. Dormit höört se na Definitschoon to de Deerkreisbiller. Wegen de Präzesschoonsbewegen vun de Eerdass hett sik de Tiet vun’n Sünndörgang dör de Waag siet dat Öllerdom ännert. To Tiet steiht de Sünn vun’n 31. Oktober bit to’n 23. November in de Waag. De Waag höört to de klass’schen 48 Steernbiller vun de Antike, de vun Ptolemäus beschreven worrn sünd. De Beteken „Waag“ harr se al bi de Sumerer (Giš-rin) – mööglicherwies wegen de Sünn, de vör 4.000 Johren to de Tiet vun’t Dag- un Nachtgliek dor stahn hett. Villicht weer dat aver ok wegen de Stüern, de to de Tiet vun’t Johr indreven worrn sünd.
My Man Godfrey betekent My Man Godfrey, US-amerikaansche Filmkummedie ut dat Johr 1936, My Man Godfrey, US-amerikaansche Filmkummedie ut dat Johr 1957. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Homologie (vun ooldgreeksch ὁμός homos, plattdüütsch „gliek“ un ooldgreeksch λόγος logos, plattdüütsch „Woort, Sinn“) betekent Homologie, in de Biologie de glieken Markmolen vun systemaatsche Taxa dör de Evolutschoon, Homologie, in de Genetik de Genen, de en gemeensomen Oorsprung hebbt, Homologie, in de Mathematik en Folg vun mathemaatsche Gruppen, de en anner’t mathemaatsch Objekt toordent warrt, Homologe Reeg, in de Chemie Stoffen mit glieke Egenschoppen de över en allgemeene Summenformel dorstellt warrn künnt, homologe Temperatur, de Temperatur, de op’n (afsluten) Smöltpunkt vun en Warkstoff betogen is bi Faststoffen twüschen 0 un 1 liggt, Homolog, Utdruck in de Spraak, de dör sien Form en Bispeel för sien Bedüden dorstellt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Algol betekent Algol, de tweethellste Steern in’t Steernbild Perseus, Algolsteerns, en Tyyp vun Steerns, de bedeckenännerlich sünd, Algol, düütschen Stummfilm ut dat Johr 1920, ALGOL, en Reeg von Programmeerspraken. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Don Quijote de la Mancha is villicht de bekanntste Gestalt in de ganze spaansche Literatur. Dat Book vun den scharpsinnigen Eddelmann vun La Mancha schreev Miguel de Cervantes in dat Johr 1605. Sietdem is dat in mehr as hunnert Spraken översett wurrn. In Spanien gifft dat 300 un in Düütschland 100 verschedene Utgaven. De Franzoos Gustave Doré hett 120 Illustratschonen dorvun maakt, un vele Filmemakers hebbt den Stoff bruukt för ganze Serien, Trickfilme un Comics. Don Quijote is de Eddelmann de na dat Lesen vun vele Ridderromane enen groten Fehler begeiht. He hollt de Ideen un Begevenheiten, de in disse Böker vörkaamt, för wohr. Sien Knapp Sancho Panza is jüst dat Gegendeel vun em. He is Realist un weet dorum, wat wohr is un wat man blots Spinneree is. So gifft dat twüschen de beiden stännig Spannungen. Cervantes hett in Don Quijote de twee Sieten vun den spaanschen Natschonaal-Charakter optekent un togliek verhöhnt. Aver de Dichter maakt in disse Parodie ok kloor, dat sik dat minschliche Leven överall in de Spannung twüschen Idealismus un Realismus afspeelt. De Geschicht vun Don Quijote is 1909 ok op Platt rutkamen, vertellt vun Jochen Mähl.
Naked Gun 33⅓: The Final Insult is de Titel vun en Filmkummedie ut dat Johr 1994. Dat is de drüdde Deel vun de Naked-Gun-Reeg, de 1988 mit The Naked Gun: From the Files of Police Squad! losgüng un 1991 mit The Naked Gun 2½: The Smell of Fear wietergüng. Frank Drebin, de na den tweeten Deel pensioneert worrn is, hett sik intwüschen in sien ne’e Rull as Huusmann inleevt, man togliek drauht de Eh vun Jane un Frank in de Brüch to gahn, vunwegen dat se geern vun em en Kind hebben will, he doröver aver en annere Ansicht hett. Man een Dag kriggt Frank Besöök vun sien ollen Kollegen, de em dorvun vertellt, dat en Bombendrauhn ingahn is. En Spoor föhrt över Tanya Peters, de Frank vun Fröher kennt. Dorüm fraagt se em noch mol för jem as Undercover-Polizist to arbeiten. Frank geiht dorop in. Man, as he na Huus kummt finnt Jane rut, dat he wedder as Polizist arbeiten deit, wat se op’n Dood nich utstahn kann. Frank harr he dorüm versproken nie wedder för de Polizei to arbeiten. Se sütt ehr Vertroen broken un neiht mit ehr Fründin Louise ut. Frank geiht dorophen wedder an de Arbeit
William Parry Murphy (* 6. Februar 1892 in Stoughton, Wisconsin; † 9. Oktober 1987 in Brookline, Massachusetts) weer en US-amerikaansch Dokter. 1922 hett he sien Doktertitel an de Harvard Medical School, Boston, maakt. Dornah hett he wiederhen in Harvard arbeit. Murphy hett wesentlich Arbeiten över de Utwirken vun Insulin up de Zuckerkrankheit leefert. För hör Levertherapie gegen perniziöös Anämie kreegen he, George Richards Minot un George Hoyt Whipple 1934 den Nobelpries för Physiologie oder Medizin. Murphy weer siet 1919 mit Pearl Harriett Adams verheiraadt, mit de he een Söhn un en fröh storven Dochter harr. Murphy up de Siet vun den Nobelpries (engelsch) Personennaamdatei
Loonborg/Elv is een lütte Stadt in’n Kreis Hartogdom Loonborg in de Süüd vun Sleswig-Holsteen. Se is Deel vun dat Metropolrebeet Hamborg un liggt in’n Süüdoosten vun Hamborg stracks an de Elv. Bit na de Hamborger Binnenstadt sünd dat so wat bi 40 Kilometers. De Stadt schull samt de Borg Loonborg in 1182 vun Bernhard vun Askanien gründ worden sien. Hüüt (30. September 2011) hett de Stadt 11.245 Inwohners. Jürgen Christian Findörp (hochdüütsch: Findorff) (1720–1792), de Amtmann un Moorkolonisater in’t Düvelsmoor, kummt ut Loonborg. Statistik Nord
De Oost-Swing-Kanaal is en Kanaal, de de Oost mit de Swing verbinnen deit. He löppt von en Steed an de Oost op halven Weg twüschen Bremervöör un Öölm na en Steed nich wied von’n Born von’e Swing bi Mulsen. De Oort Hogenmoor liggt an’t Över von’n Kanaal. Bi Heesdörp münnt de Pulvermöhlenbeek in’n Kanaal. Jürgen Christian Findörp hett den Kanaal 1774 anfangen laten. 1778 weer de Kanaal meist trech un blots noch en Stück von 348 Roten (üm un bi 1600 m) nableven. Dit Stück dee aver dör en Moor gahn, dat 12 m deep weer. Dat hett denn noch bet 1784 duurt, dat de Kanaal kumplett trech weer. Aver al 1788 hebbt se bi en Kunferenz to de Moorkolonisatschoon funnen, dat an’n Kanaal woll technisch nix uttosetten weer, he aver so wenig bruukt warrt, dat he dor al nich mehr good in Schuss weer. Vondaag is de Kanaal nich mehr to bruken. De Kanaal hett en Afströömrebeed von 28 km². Michael Bergemann: Gesamtliste der Fließgewässer im Elbeeinzugsgebiet. 2012 Koordinaten:53° 30′ N, 9° 10′ O
Volkmarst is en Dörp in de Gemeen Basdaal in’n Landkreis Rodenborg, Neddersassen. De Naveröörd sünd Thebü in’n Noorden, Basdaal in’n Noordoosten, Brillit in’n Süüdoosten, Kuhs in’n Süden, Ooldwist in’n Süüdwesten, Horst un Karkwist in’n Westen un Appeln in’n Noordwesten. In dat Vörder Register kummt de Oort 1500 as Volmerstede vör. Volkmarst is 1974 Deel von de Gemeen Basdaal worrn. Volkmarst is evangeelsch-luthersch präägt un höört to dat Kaspel Karkwist. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. De Schützenvereen Volkmarst is 1955 grünnt worrn. De Oort hett ok en egen Freewillige Füürwehr. De MTV Jahn Volkmarst hett sik 1912 grünnt un is 1991 mit’n TSV Basdaal to’n ne’en TSV Basdaal/Volkmarst tohoopgahn. Volkmarst liggt an de Bundssstraat 71, de in’n Noordoosten över Basdaal, Barchel un Glinn na Bremervöör löppt un in’n Westen över Karkwist na Beverst un wieder na Bremerhoben. In’n Süüdoosten geiht de Brilliter Straat na Brillit an de B 74. Ans gifft dat lüttjere Straten na Ooldwist un Appeln. De nächsten Bahnhööv sünd de Bahnhoff Frellsdorp un de Bahnhoff bi de Hööv in Hipst an de Bahnlien Bremerhoben–Buxthu, de so teihn Kilometer in’n Noorden langslöppt.
Styx is en lütten Maand vun den Dwargplanet Pluto, de en Dörmeter twüschen 10 un 25 km opwiest. De Opdecken vun den föfften Pluto-Maand is an’n 11. Juli 2012 vun de NASA bekannt gewesen worrn. Funnen hebbt em Mark R. Showalter un sien Lüüd, as se Biller vun dat Hubble-Teleskop utweert hebbt. Se wulln an sik kieken, wat de Dwargplanet villicht en Planetenring hett as ok eenige annere Planeten ut dat Sünnsystem. Dorbi sünd se op den föfften Maand stött, de inoffiziell as P5 betekent weer oder mit den vörlöpigen offiziellen Naam S/2012 (134340) 1. Siet den 2. Juli 2013 is de offizielle Naam Styx vun de IAU publiek maakt worrn. Mit 10–15 km Dörmeter is dat opstunns de lüttste bekannte Maand vun’n Pluto. Bit hüüt is de Maand blots op en poor Opnahmen vun dat Hubble-Telekop to sehn. Dorop is aver nix naues to sehn, wat den Opbo oder de Böverflach vun den Maand angeiht. Man, dat warrt överleggt, dat de Rummsond New Horizons, de an’n 19. Januar 2005 losschickt worrn is, na en Flaagtiet vun 10 ½ Johren, an’n 14. Juli 2015, in en Afstand vun blots 27.000 km an den Maand Charon un in blots 9.600 km
Disse Artikel is man blots en Stubben. Du kannst Wikipedia helpen un em verbetern. Salvador Felipe Jacinto Dalí y Domenech (* 11. Mai 1904 in Figueras bi Gerona, Katalonien; † 23. Januar 1989) weer en spaanschen Maler, Böhnenbildner, Schriever un Schauspeler. Dalí is een vun de beröhmtesten spaanschen Malers in dat verleden Jahrhunnert. 1927 keem he na Paris un sloot sik dar de Surrealisten an. So as disse modernen Maler fung he ok an, Saken totaal verdreiht to malen. Man kann in siene Biller woll Gegenstännen sehn, aver se hefft nix mehr mit de Würklichkeit to doon, sünd verbagen, verkehrt tosamenstellt un mit verrückte Ideen utstaffeert. 1931 maal he de "Weken Klocken", de he de Camemberts vun Ruum un Tiet nööm, aver wat he darmit utseggen wull, dat weet nüms so recht. Ok de "Brennen Giraff", ene Froonsfigur mit Schuufladen in ehren Liev is so'n Bispill vun siene Kunst. De Surrealisten sloten em 1938 ut ehren Kring ut, wiel he dat Gedankengoot vun de Nationalsozialisten övernehm. Na en Upholen in de USA, keem he 1948 na Spanien trüch. Sietdem wahn he in Cadaques an de Costa Brava. Dat Landhuus, wo he in wahnt hett, harr he to ene verrückte Borg
Dirk Hafemeister (* 17. April 1958 in Berlin; † 31. August 2017) weer en düütsch Springrieder. Sien gröttste sportlichen Erfolge weern de Gewinn vun de Goldmedaille in't Mannschaftsspringen (Mixed) bi de Olympisch Sömmerspelen 1988 in Seoul un de Weltmeestertitel mit de Springrieder Equipe 1994. För Düütschland hett he an 30 Nationenpries deelnommen un weer ok mehrfach düütsch Mannschapsmeester. He leev toletzt in Hanau un weer Springtrainer. Olympiasieger mit de Mannschap 1988 (up Orchidee 76) Goldmedaille mit de Mannschap WM 1994 (up P.S. Priamos) Internetpräsenz vun Dirk Hafemeister Dirk Hafemeister bi Sportsreference.com
Novak Đoković (kyrillsch Новак Ђоковић; * 22. Mai 1987 in Belgrad, Serbien) is en serbischen Tennisspeler. Tüschen 2008, 2011, 2012, 2013 un 2015 hett he de Australian Open wunnen un in dat Johr 2011, 2014 de Wettkamp in Wimbledon. Van 4. Juli 2011 bit 8. Juli 2012 weer Đoković denn de Nr. 1 vun de Tennis-Weltranglist. An 17. August 2008 harr he all bi de Olympsch Spelen in Peking de Bronzemedaille wunnen. Mit veer Johr fung he an mit Tennis spelen. Siet 2003 speelt he up de ATP-Tour. En Johr later weer he all ünner de best föfftig un 2006 hett he to’n eersten mol en ATP-Turneer wunnen. Novak Đoković – Biography (engelsch), afropen an’n 12. Juli 2012 Novak Đoković. Mehr Biller, Videos oder Audiodateien to’t Thema gifft dat bi Wikimedia Commons. Đoković sien Websteed (engelsch oder seerbsch) Đoković ATP profil
Tangendörp (hoochdüütsch Tangendorf) is en Dörp in de Gemeen Toppenstää in’n Landkreis Horborg, Neddersassen. Tangendörp liggt in de Lümbörger Heid un dicht bi’t Garlstörper Holt. Twee Kilometer in’n Oosten von dat Dörp flütt de Aubeek langs, de in de Luh münnt. De Naveröörd sünd Parrns in’n Noordoosten, Wulfsen un Gastää in’n Oosten, Toppenstää in’n Süden, Quarrendörp in’n Süüdwesten, Braackel in’n Westen un Thieshoop in’n Noordwesten. In’n Eersten Weltkrieg sünd 18 Soldaten ut Tangendörp fullen oder vermisst un in’n Tweten 34. 1930 is bi Tangendörp in en Graffbarg ut de Bronztied de Schievenfibel von Tangendörp funnen worrn. De Fibel liggt vondaag in dat Archäoloogsche Museum in Hamborg. In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Parrns in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer Tangendörp in’n Kreis Winsen. 1932 is dat Dörp Deel von’n Kreis Horborg worrn. An’n 1. Juli 1972 is de Gemeen
Fritz Ligges (* 29. Juli 1938 in Asseln; † 21. Mai 1996 in Herbern) weer en düütsch Völsiedigkeits- un Springrieder un Bundstrainer vun de Jöögd. Besünners spoodriek weer he in de 1960er bit 1980er Johren, as he ünner annern bi Olympisch Spelen Medaillen wunn. Boren wurr Ligges as Söhn vun en Buernfamilie. Sien Vader hett Koltblüter as Arbeitsdeerten för den Verkoop tücht un hull en paar Ponys. Up eben Ponys hett Ligges dat Rieden all in jung Johren lernt un ok den Umgang mit Peer allgemeen. He hett de Realschool in Düörpm besöcht un dornah en Landwertschapsschool. Later sull he den Hoff vun sien Vader övernehmen. Sien tweejohrig praktisch Utbillen up en landwertschaplichen Bedriev hett he denn aber afbraken, um sück vull un ganz up dat Rieden to konzentreeren. 1968 hett he sien Ehefru Ulrike (boren Lauterjung) heiraadt, mit de he twee Söhns harr. 1959 hett he dor Spood up ländlich Turnieren up sück upmarksom makt un wurr vun den DOKR to Lehrgängen nah Warnduorp inladen, wo he ünner annern vun Hans Günter Winkler ünnerricht wurr. To disse Tiet leeg Ligges sien Hööftoogenmark noch up dat Völsiedigkeitsrieden. 1960 harr he sück all för de Olympisch Spelen qualifizeert wurr aber denn
Eric Jelen (* 11. März 1965 in Trier) is en ehemalger düütsch Tennisspeler. Sien gröttsten Erfolge weern de beid Daviscupsiege 1988 un 1989, de he mit Boris Becker un Carl-Uwe Steeb erringen kunn. Sien Rull in de Mannschap weer de vun den Düppelpartner vun Boris Becker. Sien best Platzeeren in de Eenzel-Weltranglist weer Platz 23 in' Juli 1986; in de Düppelwertung keem he bit up Platz 17. Eric Jelen weer Düütscher Hallenmeester 1985, 1986, 1987 un Düütsch Mannschapsmeester 1984, 1985, 1986, 1987, 1988. De Rechtshänder wunn 1989 dat Turnier vun Bristol. All tosommen hett Eric Jelen 28 Davis Cup-Insatzen harrt vun de he 20 wunnen hett. 1992 hett Eric Jelen sien Tenniskarriere afslooten. He hett dornah eerst as Sportlicher Leiter bi en Essener Sportmarketing Agentur. Intüschen is he as free Mitarbeiter för den Beriek Tennis bi „Boris Becker & Co.“ tätig. 2010 hörr he to dat Organisatschoons-Team vun den Arag-World-Team-Cup in Düsseldörp. ATP-Profil (engelsch) ITF-Profil (engelsch) Sien Davis Cup-Statistik (engelsch) Eric Jelen hilft beim World Team Cup Meldung van' 21. April 2010 up focus.de
Gołda Tencer (* 2. August 1949 in Łódź) is en poolsche Schauspelersche, Singersche un Speelbaas’sche. Gołda Tencer is in en jöödsche Familie boren worrn. Ehr Vadder Szmul Tencer (1915–1971) hett den Holocaust överleevt, ehr Mudder Sonia Tencer hett den Krieg in de Sowjetunion överleevt. Gołda hett ehr eersten Insichten op de Bühn wunnen, as se op de jöödschen School Pereca in Łódź weer un ok as Kind in’t Teatr Powszechny in Łódź. In’t Johr 1969 is se na Warschau gahn un hett dor en Utbilln as Schauspelersche an’t Jöödsche Theater maakt. Ehr Diplom hett se 1971 kregen. Siet de Tiet höört se ok to’t faste Ensemble vun’t Jöödsche Theater.1984 hett se en Stipendium kregen vun de Regeren vun de USA un kreeg de Mööglichkeit dor in de USA Theaterarbeit to maken. Verheiraat is se mit Szymon Szurmiej, de lange Johren Direkter vun’t Jöödsche Theater weer. In Polen is se bekannt as en rutragen Interpretin vun jiddische Chansons. In Düütschland is se dör den Film Alles auf Zucker! bekannt worrn, in den se de Ehfro vun Udo Samel speelt hett. In Warschau hett se ok as Speelbaas un Schauspelersche an’t Jöödsche Theater arbeit. Gołda Tencer in de Internet Movie Database (engelsch)
Richard Benjamin (* 22. Mai 1938 in New York City, New York) is en US-amerikaanschen Schauspeler un Speelbaas. Benjamin hett sien Loopbahn an’t Theater anfungen. Dor hett he eerst eenige Rullen speelt un weer bi enige Stücken ok Speelbaas. Bekannt worrn is he in sien Rull in de Feernsehreeg He & She, för de he 1968 för den Emmy vörslahn worrn is. 1969 hett he in de Kummedie Goodbye, Columbus een vun de Hööftrullen speelt. Benjamin is siet den 26. Oktober 1961 mit de Schauspelersche Paula Prentiss verheiraat un hett twee Kinner. De Schauspeler is in sien Loopbahn opstunns för söven Filmpriesen vörslahn wesen. Dorvun hett he twee wunnen: 1976: den Golden Globe in de Kategorie Best Nevendorsteller för The Sunshine Boys 1984: den Golden Spike vun’t Valladolid International Film Festival för Racing with the Moon Richard Benjamin in de Internet Movie Database (engelsch)
Leonard Wübbena (* 16. März 1946 in Funnix/Oostfreesland, nu Stadtdeel vun Wittmund) is Druckgrafiker un Bildhauer/Metallplastiker vun de gegenwärtig düütsch Bildhaueree. Nah en Lehr as Schriftsetter in de 1960er Johren hett he de Fachhoochschool Aken, Fachberiek Design besöcht un hett ansluutend verscheeden Tätigkeiten in't grafisch Gewarf utöövt. In de 1970er Johren weer he ok Dozent för künstlerisch Drucktechniken. In den 1980er Johren hett he sück bildhauerisch Arbeiten towendt un hett sück as Bildhauer in Stahl - siet 1985 Metallplastiker insgesamt befaat. Leonard Wübbena kombineer an' Anfang Fundstücken un wertlosen Schrott bi'd Arbeitsverfohren to künstlerisch Plastiken. He leet sück beinflooten vun Bildhauers as de Spaniers Julio González (gellt as Utfinner vun de ″Iesenplastik″) un Picasso, den Briten Anthony Caro un den Amerikaner David Smith, de sienUtstellung in dat Centre Pompidou in' Sömmer 1986 in Paris en Slötelbelevnis för hüm bedüüden dee. Later hett Wübbena ut mehreren Materialien as Walzen, Röhrs, Deckels, Halfkugeln, Krümmern un anner Rohprodukten un Segmenten vun den Metallhandel immer abstraktere Kunstwarken. Sien Arbeiten sünd Lüttplastiken, Skulpturen, Reliefs un Free- un Groot-Plastiken in Bronze, Iesen, Stahl un Chrom-Nickel-Stahl. En umfangriek Deel vun seen Groot-Plastiken maakt he ut COR-TEN-Stahl. He harr de künstlerische Leitung vun dat 3. Oostfreesch Bildhauersymposium 1990
„Fleest“ wiest op düsse Siet. Dat Woort hett noch annere Bedüden: kiek dorför ünner Fleest (Landkreis Cuxhoben). Fleest is en Dörp in de Gemeen Seevdaal in’n Landkreis Horborg, Neddersassen. To Fleest höört ok de Oortsdeel Fleesterloh mit bi. In’n Noorden von Fleest liggt dat Holt Höpen. De Hitzenbarg in’n Noordoosten reckt bet 53 m över NN hoog. De Naveröörd sünd Sinsdörp un Langenbeek in’n Noorden (Delen von Hamborg), Mäkelfeld in’n Noordoosten, Glüsen in’n Oosten, Glüser Loh un Karoxbossel in’n Süüdoosten, Hittfeld un Emmelndörp in’n Süden, Sunnerbarg un Metzendörp in’n Süüdwesten un Wooxdörp un Bääkdörp in’n Westen. De Oortsdeel Fleesterloh is as Afbo von Fleest ut anleggt worrn. Vör 1885 leeg Fleest in’t Amt Horborg un na 1885 in’n Kreis Horborg, de 1932 denn Deel von’n hüdigen Landkreis Horborg worrn is. In’n Krieg von 1870/1871 sünd veer Soldaten ut Fleest fullen oder vermisst un in’n Eersten Weltkrieg 13. An’n 1. Juli 1972 is de Gemeen Fleest Deel von de Gemeen Seevedaal worrn. Fleest is evangeelsch-luthersch präägt un höört to dat Kaspel von de Mauritius-Kark in Hittfeld. De Oort hett mit de Christuskark vondaag aver ok en egen Kark. Disse Kark is 1998/1999 boot worrn. För de Kathoolschen is de St.-Ansgar-Kark in
De Oscars 1938 sünd an’n 10. März 1938 in’t Biltmore Hotel in Los Angeles vergeven worrn. Dat weer de teihnte Oscarvergaav, bi de de Filmen ehrt worrn sünd, de in’t Johr 1937 in de Kinos kamen sünd. Modereert hett de Vergaav in dat Johr Bob Burns. De Priesvergaav weer domineert vun den Film The Life of Emile Zola (dt.: Das Leben des Emile Zola), de in alltosamen teihn Kategorien vörslahn weer un mit dree Oscars ok de meisten Priesen wunnen hett. The Life of Emile Zola (dt.: Das Leben des Emile Zola) vun Warner Bros. One Hundred Men and a Girl (dt.: 100 Mann und ein Mädchen) vun Universal Captain Courageous (dt.: Manuel) vun Metro-Goldwyn-Mayer Lost Horizon (dt.: In den Fesseln von Shangri-La) vun Columbia The Good Earth (dt.: Die gute Erde) vun Metro-Goldwyn-Mayer The Awful Truth (dt.: Die schreckliche Wahrheit) vun Columbia Dead End (dt.: Sackgasse) vun Samuel Goldwyn Productions A Star Is Born (dt.: Ein Stern geht auf) vun Selznick International Pictures In Old Chicago vun 20th Century Fox Stage Door (dt.: Bühneneingang) vun RKO Radio Leo McCarey för The Awful Truth (dt.: Die schreckliche Wahrheit) William Dieterle för The Life of Emile Zola (dt.: Das Leben des
Thomas Voß (* 25. Oktober 1958) is en düütsch Springrieder. Sien bitlang gröttste Spood is de 2. Platz in dat Johr 2012 bi den CHIO in Aken up Carinjo. Mit dit Peerd hett he ok all eenig Natschonenpries bestreeden. Sien best Platzeeren bi Düütsch Meesterschapen weer bitlang Platz 4 in dat Johr 2001 mit dat Peerd Clinton H. Thomas Voß wahnt in Schülp. Kört-Bio bi de Deutschen Reiterlichen Vereinigung Thomas Voß up Pferdenachrichten.de
Agatho († 10. Januar 681 in Rom) weer Papst van 678 bit 681. Sien Naam bedüüd „de Goode“ (greeksch). He stamm ut Sizilien un wurr Mönk. De Legende nah hett he dree Johr lang en Steen in‘ Mund dragen, um swiegen to leern. An 27. Juni 678 wurr he de Nahfolger vun Paapst Donus un hett de sien Politik fortsett. So hett he dat schafft, de Stadt Ravenna, de siet 666 unafhängig weer, weer ünner de Hoheit vun de Paapsten to bringen. Wichtigst Begevenheit vun sien Pontifikat weer de Beendigung vun den Monotheletismus-Striet up dat 3. Konzil vun Konstantinopel. Kaiser Konstantin IV. hett den Paapst in‘ August 678 nah Konstantinopel inlaaden. Agatho weer bereit, de Inlaaden vun de Kaiser to folgen, un hett sück mit verscheeden Karkengelehrten beraden, um en eenheitlich Positschoon vun de Westkark to schaffen. De Kaiserhof wies sück to dat Veroordeelen vun den Monotheletismus bereit, wat in eerst Lien doran leeg, dat de Deelen vun dat Riek, in de de Glovensricht an‘ starksten verbreedt weer (Ägypten, Palästina un Syrien), dör Erobern an de Araber verloren gahn weern. Konstantin hett deshalb seggt, dat dogmatisch Diskussionen ut dissen Grund unnütz wurrn weern. In‘ März 680 hebbt de Paapst un